Pampijit
Pampijit atawa bangsat atawa kepinding atawa tinggi atawa disambat jua tumila adalah serangga parasit dari keluarga Cimicidae. Kutu busuk dikanal sabagai spesies nang manginum darah manusia wan binatang badarah panas lainnya. Pampijit katuju badiam di rumah manusia, apalagi dipangguringan. Pampijit biasa badiam wan baintalu di lipatan pangguringan atawa bantal wan tampat nang tasalip. Pampijit kawa maigut urang tanpa disadari urangnya, biasanya pampijit agresif pas malam hari. Pampijit kawa manimbulakan bakas igutan nang babantuk biyal wan asa gatal wan panas. Pampijit ngini biasanya manimbulakan penyakit ruam-ruam, efek psikologis, wan gajala alergi. Binatang ngini baunya kada tapi nyaman wan pina manyangat di hidung.
Kalakuan[babak | babak asal mulanya]
Kaparluan darah[babak | babak asal mulanya]
Pampijit parlu darah gasan bakambang dari mamacah hintalu sampai Tuha.[1] Biasanya pampijit ditamui di pangguringan, kursi, atawa sofa. Di Indunesia, sampai pahabisan 1970-an, masalah pampijit banyak ditamui di rumah, hotel, wan jua jdi Bis tampat wan nang lain-lain.[1]
Bakambangbiak[babak | babak asal mulanya]
Pampjit bini baintalu 200 buting (3-4 buting intalu satiap harinya).[1] Dalam 5 bulan, Pampijit baukuran 6-10 mm sampai tuha. Kawa hidup sampai 10 bulan.[1]
Kamunculan wan Distbusi[babak | babak asal mulanya]
Pampijit kawa ditamui sabarataan wilayah di dunia nang sudah dihuni manusia. Baharinya, pampijit identik lawan urang kada baduit wan cungul di andak panampungan nang ganal. Wayahini, pampijit kawa ditamui hampir di barataan lukasi, mulai matan rumah sakit, hutil, sampai karita api, kapal pasiar, wan pasawat tarbang. Biasanya, pampijit basambunyi di bagasi, maskipun inya kawa bapindah jua lewat pakakas wan banda lainnya. Maraga kadada disuruhukan malapor gasan maitihi ada atau kada pampijit haratan tulak kamana-mana, jadi kada dikatahui jumlah pampiit barapa, tapi ada haja laporan masalah pampijit ngini.[2]
Catatan Batis[babak | babak asal mulanya]
- ^ a b c d Fakta tentang kutu busuk (bed bugs), Cimex hemipterus (Hemiptera:Cimicidae) dan cara pengendaliannya
- ^ Rahlenbeck S, Utikal J, Doggett SL (September 2016). "On the rise worldwide: Bed Bugs and Cimicosis". British Journal of Medical Practitioners. 9 (3): e921.
pag_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn eng_Latn